Dag Øistein Endsjø

**Dag Øistein Endsjø** (født 1968) er en norsk religions&shy;forsker, menneske&shy;rettighets&shy;ekspert og forfatter. Han har siden 2016 vært professor i religionsvitenskap ved Universitetet i Oslo. Fra 2006 til 2017 var han professor ved Universitetet i Bergen og første&shy;amanuensis ved NTNU (2003). Han var leder av Menneskerettsalliansen 2004–2013 og 2017–2018. Endsjø har bidratt til å få norsk likestillings&shy;lovgivning til å inkludere og likestille alle diskriminerings&shy;grunnlag i overensstemmelse med menneske&shy;rettighetene.

## Som religionsforsker
Endsjø er Norges mest oversatte religionsforsker, utgitt på 13 språk og har jobbet spesielt med udødelighets&shy;forestillinger, antikkens religioner, tidlig kristendom, sex og religion, populærkultur og religion, samt religion og menneskerettigheter. Han er spesielt kjent for bøkene *Sex og religion. Fra jomfruball til hellig homosex* som er utgitt på tolv språk og *Greek resurrection beliefs and the success of Christianity* som viste hvordan tradisjonelle greske forestillinger om fysisk udødelighet kan ha bidratt til kristendommens gjennombrudd.

Han har også skrevet *Udødelighetens historie. Fra Jesus’ oppstandelse til zombier, antioksidanter og barn i ilden* (utgitt på tre språk), *Primordial landscapes, incorruptible bodies*, *Religion og menneskerettigheter. Konflikt, balanse og idealer*, *Det folk vil ha. Religion og populærkultur* (skrevet sammen med Liv Ingeborg Lied), samt flere hundre mediebidrag om emner som sex og religion, religion og populærkultur, død og udødelighetsforestillinger. og religion og menneskerettigheter. Endsjø har tidligere vært redaktør for bokserien Pax Labyrint og medredaktør og medlem av redaksjonsrådet i flere tidsskrifter.

## Som menneskerettighetsekspert
Som menneskerettighetsekspert har Endsjø vært spesielt opptatt av å trekke menneskerettighetene inn i den generelle norske likestillingsdebatten og for å dra paralleller mellom forskjellige diskrimineringsgrunnlag. Endsjø har bidratt til å få ulike likestillingsforkjempere, politikere og den allmenne offentligheten til å se mer helhetlig på diskriminering, gjennom bl.a. ulike mediautspill og som initativtaker og leder av Menneskerettsalliansen fra oppstarten i 2004 frem til 2013 og igjen mellom 2017 og 2018, medlem av referansegruppen for Diskrimineringslovutvalget, og medlem av prosjektgruppen for EU-prosjektet «Nasjonal bevisstgjøring for å bekjempe diskriminering» i regi av Sosial- og helsedirektoratet. Endsjø initierte bl.a. prosessen for felles likestillings- og diskrimineringslov i 2001 og var gjennom Menneskerettsalliansen involvert i prosessen helt frem til endelig vedtak i 2017.

Endsjø har spesielt påvirket likestillingskampen for homofile og kjønnsminoriteter ved å dreie den fra en minoritetstankegang til en generell debatt om menneskerettigheter og likestilling. Ifølge den kristenkonservative talsmannen Øivind Benestad, er han «en viktig ideolog i den norske homobevegelsen». Kim Friele og Knut Olav Åmås kalte Endsjø i 2010 for «10-årets homo», bl.a. «for å ha vært den aller første til å tenke offentlig om en felles ekteskapslov og for å fremme en felles antidiskrimineringstenkning».

I 2003 fikk Endsjø medhold i en sak mot Norge i EFTA-domstolen om at øremerking av stillinger for bare det ene kjønn var diskriminerende.

I 2013 førte hans kritikk av utenrikstjenestens implisitte godkjennelse av statlig menneskerettighetsbrudd mot norske Marte Dalelv ved å gi henne bare konsulær bistand da hun ble arrestert, siktet og dømt i Dubai i strid med menneskerettighetenes rett til privatliv, til at norske myndigheter snudde og utenriksminister Espen Barth Eide deretter brukte Endsjøs argumenter mot myndighetene i Dubai for å få Dalelv løslatt.

I 2013 fikk han formidlingsprisen ved Det humanistiske fakultet ved Universitetet i Bergen for å være «ein profilert samfunnsdebattant» og «ein usedvanleg inspirerande og provoserande formidlar.»

I 2023 ble Endsjøs påpekning av at menneskerettighetenes religionsfrihet faktisk beskytter LHBT-personer mot religiøse forsøk på å diskriminere dem, lagt til grunn for denne konklusjonen i en formell rapport i FNs Menneskerettighetsråd.

Endsjø har de siste årene skrevet mye om hvordan menneskerettighetene beskytter retten til natur og ledet i 2022 sammen med fen unge en anmeldelse til Diskrimineringsnemnda av staten for om aldersdiskriminering på grunn av konsekvensene av den mangelfulle natur- og klimapolitikken.

## Annet
Endsjø deltok i Melodi Grand Prix 1994 som tekstforfatter og medlem av gruppen SubDiva med låten «Uimotståelig». Han har også skrevet en rekke artikler om Eurovisjonen og var blant de første i Norge til å drøfte politiske, religiøse og seksuelle perspektiver i sangkonkurransen. Endsjø har også laget kommunevåpenet for Fjord kommune i Møre og Romsdal.

## Bibliografi
; Bøker 
* ''Religion og menneskerettigheter. Konflikt, balanse og idealer.''. Oslo: Universitetsforlaget 2022. ISBN 9788215059983. 
* ''Udødelighetens historie. Fra Jesus’ oppstandelse til zombier, antioksidanter og barn i ilden''. Oslo: Cappelen Damm 2016. ISBN 9788202489113. Boken er også utgitt på engelsk og latvisk. 
* ''Det folk vil ha. Religion og populærkultur'' (skrevet sammen med Liv Ingeborg Lied). Oslo: Universitetsforlaget 2011. ISBN 9788215017488. 
* ''Sex og religion. Fra jomfruball til hellig homosex''. Oslo: Universitetsforlaget 2009. ISBN 9788215013503. Boken er også utgitt på arabisk,, bulgarsk, engelsk, italiensk, kinesisk, makedonsk, polsk, portugisisk, serbisk,, svensk, og ukrainsk.
* ''Greek resurrection beliefs and the success of Christianity''. New York: Palgrave Macmillan 2009. 
* ''Primordial landscapes, incorruptible bodies''. New York: Peter Lang 2008. 
* *[http://www.gyldendal.no/Faglitteratur/Samfunnsfag/Filosofi/Naturlig-sex Naturlig sex. Seksualitet og kjønn i den kristne antikken] * (redaktør sammen med Halvor Moxnes og Jostein Børtnes). Oslo: Gyldendal Akademisk 2002. 
* ''Lei av kjønn? Nær-kjønn-opplevelser og andre beretninger fra virkeligheten'' (redaktør sammen med Helge Svare). Oslo: Cappelen Akademisk Forlag 2001.

; Vitenskapelige artikler (utvalg)
* «The return of Alexander the Great in the third century A.D. A question of daimones and physical immortality», *Classica et Mediaevalia* 70 (2022): 149-79.  
* «The other way around? How freedom of religion may protect LGBT rights», *The International Journal of Human Rights* 24:10, 2020: 1681–1700. 
* «Immortal bodies, Before Christ. Bodily continuity in ancient Greece and 1 Corinthians», *Journal for the Study of the New Testament* 30, 2008: 417-36. 
* «The queer periphery. Sexual deviancy and the cultural understanding of space», *Journal of Homosexuality*, vol. 54, 2008: 9-20.
* «Funksjonshemmede og rangeringssamfunnet: Hva sier menneskerettighetene om å rangere diskrimineringsvernet etter diskrimineringsgrunnlag?», Toril Heglum og Ann Kristin Krokan (red.) *Med vitende og vilje. Om funksjonshemming, diskriminering og krenkelse*. Oslo: Kommuneforlaget 2006: 70-82. 
* «Lesbian, gay, bisexual and transgender rights and the religious relativism of human rights», *Human Rights Review*, 6:2, 2005: 102-10. 
* «To control death. Sacrifice and space in classical Greece», *Religion*, vol. 33/4, 2003: 323-340.
* «To lock up Eleusis. A question of liminal space», *Numen*, vol. 47, 2000: 351-86.
* «Placing the unplaceable. The making of Apollonius’s Argonautic geography», *Greek, Roman and Byzantine Studies*. Vol 38. 1997: 373-85.
 
## Referanser


## Eksterne lenker
* 	
* 
*  Krig og fred og religion og sånn, Endsjøs blogg